
Глава първа

ОБХВАТ, ЦЕЛИ И ЗАДАЧИ НА ОБЩИЯ УСТРОЙСТВЕН ПЛАН

Раздел I
ОБЩИ ПОЛОЖЕНИЯ
Чл. 1.(1) Правилата и нормативите за прилагане на Общия устройствен план на община Крумовград определят изискванията, устройственото и функционалното предназначение и ограниченията при застрояването, ползването и опазването на територията на община Крумовград.
(2) Неразделна част от настоящите правила и нормативи за прилагане на общия устройствен план са показателите за застрояване на отделните видове територии, устройствени зони и самостоятелни терени съгласно Приложение № 1.

Чл.2.(1) Основната цел на общия устройствен план е да осигури устойчиво развитие на община Крумовград в съответствие със специфичните природни и обществено-икономически дадености и да създаде най-благоприятни условия за обитаване, труд и отдих на население в общината.

(2) С прилагането на общия устройствен план и правилата и нормативи към него ще се осигурят: 
1. Здравословни условия на обитаване, труд и отдих, както и сигурност на населението; 
2. Запазване, обновяване и развитие на съществуващите населени места, съхраняване на техния специфичен облик и природно обкръжение; 
3. Икономично използване на теренните и природните ресурси; 
4. Опазване на културно‐историческото наследство. 
Чл.3.(1) Общият устройствен план обхваща територията на община Крумовград в административно‐териториалните й граници. 
(2) Неразделна част от общия устройствен план са: 
1. графичните материали (планове и схеми) и обяснителни текстове; 2. правилата и нормативите за прилагането му.
Раздел II
ПРЕДНАЗНАЧЕНИЕ НА УСТРОЙСТВЕНИТЕ ТЕРИТОРИИ
Чл.4. (1) На територията на община Крумовград се обособяват следните устройствени територии (съществуващи и нови):
1. Жилищни територии 
а) съществуваща жилищна устройствена зона с преобладаващо ниско застрояване с височина до 10 м (Жм);
б) проектна жилищна устройствена зона с преобладаващо ниско застрояване с височина до 10 м (Жм1).
2. Производствени територии 
а) съществуващи предимно производствена устройствени зони и терени (Пп);
б) проектни предимно производствена устройствени зони и терени (Пп1).

3. Обществено-обслужващи територии и смесени многофункционални устройствени зони:
а) съществуваща устройствена зона за обществено-обслужващи дейности (Оо);

4. Територии за рекреационни дейности 
а) съществуваща вилна зона (Ов);
б) проектна вилна зона (Ов1);
в) проектна курортна устройствена зона и комплекси (Ок1);

г) съществуващи други рекреации (спорт, атракции и др.) (Са).
5. Озеленени територии
а) съществуващи терени за гробищни паркове (Тгп);
б) проектни терени за гробищни паркове (Тгп1).
6. Терени за техническата инфраструктура:

а) терени за транспортна инфраструктура (Тти);

б) терени за площни обекти на техническата инфраструктура (Тевк). 
7. Горски и земеделски територии:

а) обработваеми земи – ниви; 
 
б) обработваеми земи – трайни насаждения; 
 
в) необработваеми земи; 
д) Гори;

е) Горски терени;
8. Нарушени територии
а) терени за възстановяване и рекултивация;
б) други нарушени територии.
9. Защитени територии и защитени зони:
а) защитени територии - защитени местности;
б) защитени територии – природни забележителности;
в) защитени зони от мрежата Натура 2000 по Директива за местообитанията;

г) защитени зони от мрежата Натура 2000 по Директива за птиците. 
10. Територии за защита на недвижимите културни ценности – единични и археологически обекти. Режимите за ползване, в които попадат археологическите обекти са упоменати в Приложение №2. АИС-АКБ, НАИМ-БАН към обяснителната записка на плана.
(2) Устройственото и функционалното предназначение, нормативите за устройство и застрояване, както и ограничения и изисквания при изработване на подробните устройствени планове за устройствените зони и самостоятелните терени по ал. 1 са посочени в Приложение №1.
Глава втора
ПРАВИЛА И НОРМАТИВИ ЗА УСТРОЙСТВО

В ОТДЕЛНИТЕ ВИДОВЕ ТЕРИТОРИИ

Раздел I
УСТРОЙСТВО НА ЖИЛИЩНИТЕ ТЕРИТОРИИ
Чл.5.(1) Жилищните устройствени зони (Жм и Жм1) се застрояват предимно със сгради за постоянно и/или временно обитаване. 
(2) Отделни урегулирани поземлени имоти с нежилищни функции се определят въз основа на подробен устройствен план. Не се допускат обекти за дейности с вредни отделяния и влияния. 
(3) По характер застрояването в жилищните устройствени зони (Жм и Жм1) на територията на община Крумовград се определя като преобладаващо ниско - с височина до 10 м.

Чл.6.(1) В проектна жилищна устройствена зона с преобладаващо ниско застрояване с височина до 10 м (Жм1), максималната плътност на застрояване е до 50%, кинт – 1,20, минимален процент на озеленяване – 50%.
(2) Подробните устройствени планове за проектна жилищна устройствена зона с преобладаващо ниско застрояване с височина до 10 м (Жм1) се изработват с обхват минимум една структурна единица. 
Чл.7. В границите на жилищна устройствена зона Жм1 е допустимо свободно и свързано застрояване в два и повече индивидуални урегулирани поземлени имоти, както и групово застрояване в големи урегулирани поземлени имоти, съчетано със застрояване в отделни урегулирани поземлени имоти. 
Раздел II
УСТРОЙСТВО НА ПРОИЗВОДСТВЕНИ ТЕРИТОРИИ
Чл.8. Предимно производствени устройствени зони и терени (Пп и Пп1) се застрояват с производствени, складови и обслужващи сгради и съоръжения. Допуска се изграждане на здравни пунктове, магазини и заведения за обществено хранене за ежедневните нужди на работещите, административни сгради и научно-експериментални бази към предприятията, гаражи и паркинги, както и жилища за охраната.
Чл.9. В границите на предимно производствени устройствени зони и терени (Пп и Пп1) е допустимо свободно и свързано застрояване. 
Чл.10. За новите урбанизирани територии Пп1 – разположени на разсточние до 100м от реки, язовири и притоци на реки, влизащи в Натура 2000, с проектираните да се предвиждат канализационни мрежи (при издадена ПСОВ) или ЛПСОВ“
Раздел III
УСТРОЙСТВО НА ТЕРИТОРИИ ЗА ОБЩЕСТВЕНО ОБСЛУЖВАНЕ И СМЕСЕНИ МНОГОФУНКЦИОНАЛНИ ЗОНИ
Чл.11.(1) Териториите в устройствени зони (Оо) са предназначени предимно за осигуряване на обекти за обществено обслужващи дейности – образование, здравеопазване, социални грижи, обществено хранене, култура, религия, административни и делови услуги и др.

(2) Териториите за обществено обслужване се застрояват след изработване на подобрен устройствен план, съгласно целите на проекта и съобразен с Наредба №7 за Правила и Нормативи за устройство на отделните видове територии и устройствени зони. 
Раздел IV
УСТРОЙСТВО НА ТЕРИТОРИИ ЗА РЕКРЕАЦИОННИ ДЕЙНОСТ

Чл.12. Устройствените зони и терените за рекреационни дейности (Ов, и Са) се застрояват предимно със сгради за временно обитаване и рекреационно ползване, както и обслужващи обекти и съоръжения за нуждите на индивидуалния и организиран отдих и туризма.
(1) Минимум половината от новопредвидените озеленени площи в границите на курортните територии следва да са с дървесна растителност.

Чл.13. Проектните вилни устройствени зони (Ов1 и Ок1) се изграждат въз основа на подробни устройствени планове, с които се предвижда свободно застрояване в отделни урегулирани поземлени имоти. 

Раздел V
УСТРОЙСТВО НА ОЗЕЛЕНЕНИТЕ ТЕРИТОРИИ
Чл.14. (1) В съществуващите и проектни устройствени зони за озеленяване, паркове и градини (Оз) могат да се изграждат детски площадки, площадки за спортни и културни дейности – концертни естради, летни амфитеатри, изложбени площи, да се разполагат произведения на монументалните изкуства и/или на парковото и градинското изкуство, преместваеми търговски обекти, информационни и рекламни елементи и др. 
(2) В съществуващите и проектните терени за гробищни паркове (Тгп, Тгп1) могат да се допускат произведения на монументалните изкуства и/или на парковото и градинското изкуство, преместваеми обекти и др.
(3) Изграждането и поставянето на обектите по ал. 1 и 2, както и на сгради и съоръжения за дейности, свързани с отдиха се разрешава, само ако не водят до промяна на основните характеристики на озеленената площ.
Раздел VI
Техническата инфраструктура
Чл.15.(1) Подробни устройствени планове за елементите на техническата инфраструктура се съобразяване с изискванията на Закона за устройство на територията, Закона за пътищата, Закон за водите, Закон за енергетиката, Закона за електронните съобщения и други, както й поднормативните им актове по тяхното прилагане и настоящите правила и нормативи.
(2) На етап изработване на проекти за ПУП по реда на ЗУТ или частично изменение на действащи ОУП на Общината, засягащи пътища от РПМ, същите следва да се представят от възложителите в ОПУ Кърджали и АПИ-ЦА за съгласуване по реда на Закона за пътищата и подзаконовата нормативна уредба.
(3) При наличие на инвестиционни предложения, касаещи републиканската пътна мрежа, преминаваща през територията на Община Крумовград, следва същите да се процедират по надлежния ред, като се спазват изискванията на чл. 6 и чл. 7 от Закона за пътищата.
Раздел VII
УСТРОЙСТВО НА ГОРСКИ И ЗЕМЕДЕЛСКИ ТЕРИТОРИИ

 
Чл.16.(1) При спазване на изискванията на Закона за горите и на Закона за опазване на земеделските земи и след промяна предназначението на горите и на земеделските земи е допустимо изграждането на проводи и съоръжения на инженерната инфраструктура и други обекти, съгласно действащата нормативна уредба.
(2) Мрежите и съоръженията на техническата инфраструктура в земеделските и горските територии се устройват с парцеларни планове съгласно чл. 110, ал. 1, т. 5 от Закон за устройство на територията. Парцеларните планове се изработват в обхват минимум една структурна единица.
(3) Всички дейности предвидени в горските територии следва да бъдат извършвани при спазване разпоредбите на Закона за горите и подзаконовите нормативни актове за прилагането му
Раздел VIII
Защитени територии и защитени зони
Чл.17. Изработване на подробни устройствени планове за поземлени имоти попадащи в границите на защитените територии и зони е допустимо при съобразяване с изискванията на Закона за устройство на територията, Закона за опазване околната среда, Закона за защитените територии и Закона за биологичното разнообразие, поднормативните актове по тяхното прилагане и настоящите правила и нормативи.
Раздел IX
културно‐историческото наследство
Чл.18.(1) Територии за защита на недвижимите културни ценности се устройват съобразно изискванията и определените от НИОНКЦ режими за опазване на недвижимите културни ценности. 
(2) В частите от извън урбанизираните територии на община Крумовград, за които са установени данни за наличие на недвижими културни ценности, се установява режим на превантивна устройствена защита. За тях се изготвят подробни устройствени планове. След декларирането им или след предоставянето на статут на недвижима културна ценност по реда на Закона за културното наследство, допустимите дейности и ограниченията при стопанисването, ползването и застрояването на тези територии се определят с режима за опазване и с планове за опазване и управление на недвижимите културни ценности, приети съгласно изискванията на Закона за културното наследство.
Глава трета

ЗАДЪЛЖИТЕЛНИ ИЗИСКВАНИЯ КЪМ ПОДРОБНИТЕ УСТРОЙСТВЕНИ ПЛАНОВЕ

Чл.19.(1) Влезлите в сила или одобрените до датата на влизането в сила на общия
устройствен план подробни устройствени планове запазват действието си. 
 (2) Издадените разрешения за строеж, които не са загубили правното си действие съгласно чл. 153, ал. 2 ЗУТ преди влизането в сила на новия Общ устройствен план и на правилата и нормативите за неговото прилагане, запазват действието си. 
ДОПЪЛНИТЕЛНИ РАЗПОРЕДБИ

§ 1. По смисъла на настоящите правила и нормативи:

1. „ново урбанизирани територии” са териториите за разширение на

населените места, за създаване на нови или разширяване на границите на вилни зони, ваканционни селища и курортни, както и зоните (отделни поземлени имоти или група поземлени имоти) извън строителните граници, определени с общия устройствен план на община Крумовград, в които е допустимо застрояване над определените нормативи за земеделски и горски територии, при които се изисква промяна на предназначението.
2. Към ПН за прилагане на плана да се допусне изграждане на обекти по чл. 153, ал.5 и 6 от ЗГ (изграждане на архитектурни елементи за обслужване на отдиха, туризма и културно наследство) в гори в близост до гр. Крумовград, селата Едрино, Пелин, Орех, Полковник Железово, Подрумче, Странджево.

3. Допуска се изграждането на обекти по чл. 153, ал. 5 и б от ЗГ (изграждане на архитектурни елементи за обслужване на отдиха, туризма и културното наследство) в гори в близост до гр. Крумовград, селата Едрино, Пелин, Орех, Полковник Железово, Подрумче, Странджево.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 2. За неуредените с настоящите правила и нормативи въпроси, свързани с устройството и застрояването на територията на община Крумовград, се прилагат разпоредбите на Закона за устройство на територията, Закона за културното наследство, Закона за защитените територии, Закона за биологично разнообразие, Закона за опазване на земеделските земи, Закона за собствеността и ползването на земеделските земи, Закона за горите, Закона за водите, подзаконовата нормативна уредба към тях и всички други относими нормативни актове.
§ 3. Настоящите правила и нормативи са изработени на основание чл. 104, ал. 2 от Закона за устройство на територията и са неразделна част от Общия устройствен план на община Крумовград. Правилата и нормативите са изработени в съответствие с наредбата по чл. 13, ал. 1 Закон за устройство на територията и се одобряват едновременно с Общия устройствен план на община Крумовград. 
§ 4. Оригиналът на графичната част на Общия устройствен план се съхранява в Община Крумовград. 
приложение №1

Показателите за застрояване на отделните видове територии, устройствени зони и самостоятелни терени 
	УСТРОЙСТВЕНИ ПОКАЗАТЕЛИ

	Устройствена категория
	Устройствени параметри

	
	макс. плътност на застр. в%
	макс. Кинт
	мин. озеленена площ в%
	макс. кота корниз в м.
	Цвят
	Площ / контур

	1
	2
	3
	4
	5
	6
	7

	ЖИЛИЩНИ ТЕРИТОРИИ

	1. Жм - Жилищна устройствена зона с преобладаващо ниско застрояване, съществуваща
	50
	1,20
	50
	10
	Кафяво

[image: image2.jpg]



	площ 

	2. Жм1 - Жилищна устройствена зона с преобладаващо ниско застрояване проектна
	50
	1,20
	50
	10
	Оранжево със светло-кафяво райе
[image: image3.jpg]



	площ с щрих върху основния цвят

	ПРОИЗВОДСТВЕНИ ТЕРИТОРИИ

	3. Пп - Предимно производствена устройствена зона и терени, съществуващи
	60
	2,00
	30
	 
	Тъмно лилаво

	площ

	4. Пп1 - Предимно производствена устройствена зона и терени, 
проектни
	50
	1,50
	50
	
	Светло лилаво

	площ

	ОБЩЕСТВЕНО-ОБСЛУЖВАЩИ ТЕРИТОРИИ И СМЕСЕНИ МНОГОФУНКЦИОНАЛНИ ЗОНИ

	5. Оо - Устройствена зона за обществено-обслужващи дейности
	30
	1,2
	40
	
	Червено

	площ

	6. Оо1 - Устройствена зона за обществено-обслужващи дейности - проект
	30
	1,1
	40
	
	Светло червено

	площ

	ТЕРИТОРИИ ЗА РЕКРЕАЦИОННИ ДЕЙНОСТИ
	 
	 

	7. Ок1 - курортна устройствена зона и комплекси,
проектна
	20
	1,00
	50
	7
	св. зелено с вертикално червено райе

[image: image8.emf] 
	площ с щрих върху основния цвят

	8. Ов - вилна зона

	40
	0,8
	50
	7
	Бяло с червено и зелено  диагонално райе

	площ с щрих върху основния цвят

	9. Ов1 – вилна зона, проектна
	20
	0,50
	70
	7
	жълто с оранжево райе

	площ с щрих върху основния цвят

	10. Са - Други рекреации (спорт, атракции и др.)
	Зони за озеленяване, спорт и атракции. За спортни и атракционни обекти със специфичен устройствен режим, конкретизиран с ПУП и одобрени от главния архитект на общината.
	зелено с червен контур

	площ/контур

	ОЗЕЛЕЛНЕНИ ТЕРИТОРИИ
	 
	 

	11. Тгп - Терени за гробищни паркове, съществуващи
	По периферията на гробищните паркове, в рамките на регулацията им се предвижда задължителна изолационна зеленина с мин. ширина 10 м., в която се допуска разполагане на колумбарийни стени (урнови стени).
	тъмно зелено с червен контур 

	площ / червен контур/

	12. Тгп1 - Терени за гробищни паркове, проектни
	
	тъмно зелено с червен контур и щрих 

	площ / червен контур и щрих/

	ТЕХНИЧЕСКА ИНФРАСТРУКТУРА
	 
	 

	13. Тти - Терени за транспортна инфраструктура
	Устройството и застрояването на елементите на техническата инфраструктура се съобразяват със Закона за устройство на територията, Закона за пътищата, Закон за водите, Закон за енергетиката, Закона за електронните съобщения и други, както й поднормативните им актове по тяхното прилагане и настоящите правила и нормативи.
	светло сиво

	площ

	14. Тевк - Терени за площи обекти на техническата инфраструктура
	
	тъмно сиво

	площ

	15. Тсм - Терени за сметища и инсталации за

преработка на отпадъци
	
	Сиво с червен контур

	площ

/контур

	ГОРСКИ И ЗЕМЕДЕЛСКИ ТЕРИТОРИИ 
	 
	 

	16. Гори и горски терени
	Устройството и застрояването се осъществяват по реда на Закона за горите. Допуска се изграждане на проводи и съоръжения на инженерната инфраструктура, при спазване изискванията на ЗГ. 
	зелено с червен контур

	площ

/контур

	17. Обработваеми земи - ниви
	Допуска се изграждане на проводи и съоръжения на инженерната инфраструктура, при спазване изискванията на ЗГ.

жълто
	площ

	18. Обработваеми земи – трайни насаждения
	Допуска се изграждане на проводи и съоръжения на инженерната инфраструктура, при спазване изискванията на ЗГ.

светло зелено
	площ

	19. Необработваеми земи
	Допуска се изграждане на проводи и съоръжения на инженерната инфраструктура, при спазване изискванията на ЗГ.

оранжево
	площ

